Clan Kinninmont

Clan Kinninmont is a Scots clan. The clan disna hae a chief kent bi the Lord Lyon King of Arms, syne the clan haes nae staunin unner Scots Law. Clan Kinninmont is consídered an armigerous clan, that it, it is consídered tae hae ance haed a chief that haudit the chiefly arms, but nane hauds sic arms the nou. The oríginal chiefly line dee'd oot whan an heiress mairried intae anither faimily.

History
The clan name Kinninmont is cam frae the launds o Kinninmonth in Fife, Scotland. In the years atween 1189 an 1199, Odo, seneschal tae the Bishop o St Aundraes, wis gien a chairter for thir launds bi William I o Scotland. An 1841 writ anent the chairters in the airchbishopric o St Aundraes seys that the chairter grantit bi John, son o Adam, son o Odo isna recordit. Forby, the writ seys that John's "oríginal deed o consent, executit at the same time, an afore the same witnesses wi the chairter o his faither, is yit thare; an on his seal the faimily name is fund for the first time: S’Iohannis de Kinimmund". William de Kynemuthe's name kythes on the Ragman Roll, whilk records the names o Scots nobles that submittit tae Edward I o Ingland in 1296. In 1329 Alexander de Kininmund becam Bishop o Aiberdeen. Anither Alexander de Kininmund becam Airchdeacon o Aiberdeen in 1352. James Kynimond o that Ilk assertit his hereditar richt tae the offices o baillie, steward an marischal o St Aundraes, in 1438. The direct line o Kininmonts o that Ilk (the chiefly line) endit wi the mairriage o the ane heiress tae Murray o Melgund.

Clan symbols
The crest badge, fit for members o the clan, comes frae the airms o Kinninmont o that Ilk. The crest is blazoned as an aik tree vert an the slogan is STABO, that is "A sall staun".

See also 
Scots clan

Kinninmont
Kinninmont